**Ciele a činnosť ZRPŠ Pri kríži**

Združenie rodičov a priateľov ZŠ Pri kríži (ZRPŠ Pri kríži), založené v roku 2015, vo svojej činnosti nadväzuje na úlohy a ciele Rodičovského združenia ZŠ Pri kríži (RZ SRRZ), ktoré malo v škole dlhoročné pôsobenie.

Jeho cieľom je spolupracovať s vedením školy ako aj s pedagogickými, či nepedagogickými zamestnancami školy pri výchove a vzdelávaní žiakov, zabezpečiť úzku spoluprácu školy a rodičov, spolupodieľať sa finančne, materiálne, organizačne, príp. inak na skvalitňovaní a modernizácii vybavenia školy ako i podieľať sa na podpore a uplatňovaní nových technológií na škole.

V minulosti sa podieľalo na vybudovaní jazykovej, fyzikálnej, biologickej a počítačovej učebne, školskej knižnice, na revitalizácii školského areálu, vybudovaní altánku, na kúpe interaktívnych tabúľ, tabletov, športového náradia a potrieb, vybavenia tried, ďalej na odhlučnení jedálne, vybudovaní zeleného átria, Fitparku, dvoch vonkajších eko-učební. Spolupodieľa sa taktiež na kultúrnych, športových a vzdelávacích aktivitách žiakov školy a na rôznych projektoch podporujúcich výchovno-vzdelávací proces.

Športové aktivity podporuje aj činnosťou v Klube detskej atletiky ZŠ Pri kríži, kde sa deti v rámci krúžkovej činnosti zúčastňujú tréningov detskej atletiky, rôznych súťaží a pretekov. Klub je aj s deťmi registrovaný v SAZ (Slovenskom atletickom zväze).

**Plán činnosti ZRPŠ Pri kríži na šk. rok 2025/2026**

Aj v tomto školskom roku bude ZRPŠ prispievať finančne i organizačne na školské podujatia, aktívne podporovať kultúrne, športové a vzdelávacie aktivity žiakov. Organizovať brigády a pomoc rodičov škole a teda svojim deťom.

ZRPŠ podporuje a naďalej bude vypracovávať projekty na podporu školy. V spolupráci s rodičmi budú oslovené subjekty, poskytujúce dotácie, granty, či dary, aby prispeli na aktivity združenia.

Budeme rozvíjať a podporovať už existujúce projekty.

Jedným z našich hlavných cieľov je naďalej podpora výchovno-vzdelávacieho procesu, zážitkového učenia, exkurzií, výletov, kultúrnych a športových podujatí.

Naďalej chceme pokračovať v dobrej spolupráci a komunikácii s pedagógmi, s ŠKD, školskou jedálňou a ostatnými zamestnancami školy.

V Bratislave, 16.09.2025

Vypracoval: Výkonný výbor , zrpsprikrizi@gmail.com

Schválil: Rodičovská rada 16.09.2025